**Canllawiau Ysgoloriaeth Sefydliad Cowrie Prifysgol Caerdydd – 2024/25**

Bydd Prifysgol Caerdydd a Sefydliad Ysgoloriaeth Cowrie yn cynnig ysgoloriaeth i gefnogi ymgeiswyr Du Affricanaidd a Du Caribïaidd o gefndiroedd a dangynrychiolir yn economaidd-gymdeithasol. Mae’n rhaid i ymgeiswyr fod yn preswylio yn y Deyrnas Unedig fel arfer a dechrau ar astudiaeth israddedig ym mlwyddyn academaidd 2024/2025.

Mae rhagor o wybodaeth am Sefydliad Ysgoloriaethau Cowrie ar gael [yma](https://cowriescholarshipfoundation.org/).

**Gwobr**

Bydd yr ysgoloriaeth yn talu eich ffioedd dysgu myfyriwr cartref yn y Deyrnas Unedig a lwfans byw o hyd at £8,000 ar gyfer pob blwyddyn o'ch cwrs. Bydd y Sefydliad hefyd yn darparu mentora ar gyfer yr holl gyfranogwyr am hyd llawn eu rhaglen. Mae'r ysgoloriaeth yn ddilys am hyd eich rhaglen astudio, yn amodol ar gynnydd boddhaol.

**Cymhwysedd a Meini Prawf**

Mae’n rhaid i chi fodloni'r holl feini prawf canlynol i gael eich ystyried ar gyfer yr ysgoloriaeth hon:

1. Rydych yn nodi eich bod yn perthyn i un o'r grwpiau ethnig canlynol:
   1. Du neu Ddu Prydeinig – Caribïaidd
   2. Du neu Ddu Prydeinig – Affricanaidd
   3. Cymysg – Gwyn a Du Caribïaidd
   4. Cymysg – Gwyn a Du Affricanaidd
   5. Cefndir Du arall
2. Wedi derbyn yn bendant y cynnig o le ar raglen gradd israddedig amser llawn gyntaf ym Mhrifysgol Caerdydd gan ddechrau astudio ym mlwyddyn academaidd 2024/25.
3. Wedi cael eich asesu ar gyfer statws ffioedd fel myfyriwr '**cartref'.**
4. **Mae incwm eich cartref yn £25,000 y flwyddyn neu’n llai**.
5. Rydych wedi gwneud cais i'ch awdurdod ariannu myfyrwyr rhanbarthol am gymorth ariannol a asesir gan lywodraeth y Deyrnas Unedig ar gyfer myfyrwyr addysg uwch. Yr awdurdodau ariannu myfyrwyr rhanbarthol yw: Cyllid Myfyrwyr Lloegr, Cyllid Myfyrwyr Cymru, Cyllid Myfyrwyr Gogledd Iwerddon ac Asiantaeth Dyfarniadau Myfyrwyr yr Alban. Cadarnhad y byddwch yn derbyn cymorth ariannol llawn ar gyfer blwyddyn academaidd 2024/25. *Sicrhewch yn ystod eich cais am gyllid myfyriwr eich bod wedi rhoi caniatâd i rannu gwybodaeth â Phrifysgol Caerdydd, gan y bydd y wybodaeth hon yn cael ei defnyddio i benderfynu ar gymhwysedd.*

**Gwneud Cais**

**Bydd y broses ymgeisio yn cau ar 17 Mai 2024.**

Bydd y cais yn gofyn i chi am ddatganiad personol heb fod yn fwy na 700 o eiriau. Dylai hyn gynnwys:

1. pam y byddai'r ysgoloriaeth o fudd i'ch astudiaethau
2. sut y byddai'n eich helpu i gyflawni eich nodau academaidd
3. sut y byddai eich addysg o fudd i'ch cymuned a/neu’ch cymdeithas yn y dyfodol
4. y cyflawniadau, yn academaidd ac yn bersonol, yr ydych yn fwyaf balch ohonynt (gallai hyn gynnwys goresgyn amgylchiadau personol heriol).

Byddwn hefyd yn gofyn i chi am:

* Eich enw llawn
* Eich rhif UCAS
* Eich dyddiad geni
* Cyfeiriad llawn eich cartref (gan gynnwys Cod Post)
* Eich ethnigrwydd
* Eich cyfeiriad e-bost
* Eich rhif ffôn (dewisol)
* Cadarnhad a oes gennych brofiad yn y system ofal neu a oes gennych statws Ffoadur neu Amddiffyniad Dyngarol (dewisol)
* Cadarnhad eich bod yn fyfyriwr 'Cartref' yn y Deyrnas Unedig
* Eich incwm cartref blynyddol
* Enw'r Ysgol neu'r Coleg rydych chi'n ei fynychu ar hyn o bryd
* Y canlyniadau a ragwelir a gewch chi neu a gawsoch chi yn eich arholiadau
* Cadarnhad a yw eich rhiant(rhieni) neu warcheidwad/gwarcheidwaid yn meddu ar radd prifysgol
* Y rhaglen astudio rydych wedi gwneud cais amdani
* Cadarnhad a ydych wedi derbyn cynnig gan Brifysgol Caerdydd hyd yma, ac unrhyw amodau sydd ynghlwm wrth eich cynnig
* Cadarnhad eich bod wedi gwneud cais, wedi cael eich asesu ar ei gyfer ac yn disgwyl cael y lefel uchaf o gymorth drwy eich corff ariannu myfyrwyr rhanbarthol, a’ch bod wedi rhoi caniatâd i rannu eich gwybodaeth â Phrifysgol Caerdydd.
* Cadarnhad mai dyma eich rhaglen gradd israddedig gyntaf, ac nid ydych wedi dechrau rhaglen radd o'r blaen
* Cadarnhad eich bod yn deall y bydd cynrychiolwyr o Sefydliad Ysgoloriaethau Cowrie yn gweld eich cais ac unrhyw ddogfennau a gyflwynir fel rhan o'r broses ddethol.
* Cytuno y gellir defnyddio eich geirdaon UCAS (datganiadau personol ac ategol) fel rhan o'r broses ddethol.

**Cyflwyno eich cais**

Gwiriwch eich bod yn gymwys cyn gwneud cais. Gellir tynnu dyfarniadau yn ôl os byddwn yn dod yn ymwybodol yn ddiweddarach nad yw ysgolheigion wedi bodloni meini prawf cymhwyster neu wedi darparu gwybodaeth ffug.

**Gwnewch gais** [**yma**](https://jotforms.cardiff.ac.uk/240635081510850) **os gwelwch yn dda.**

**Hysbysiad**

Bydd panel o gynrychiolwyr o Brifysgol Caerdydd yn asesu ceisiadau ac yn llunio rhestr fer. Bydd y rhestr fer yn cael ei hanfon at Sefydliad Ysgoloriaeth Cowrie a fydd yn gwneud y penderfyniad terfynol.

Bydd ymgeiswyr yn cael gwybod am ganlyniad eu cais **erbyn wythnos gyntaf Medi 2024.**

**Peidiwch â chysylltu â'r Sefydliad oherwydd bydd yr holl ddyfarniadau a’r hysbysiadau yn dod o Brifysgol Caerdydd.**

Gallwch gyfeirio ymholiadau at [outreach@caerdydd.ac.uk](mailto:outreach@cardiff.ac.uk).

**Dolenni cysylltiedig**

[Sefydliad Ysgoloriaethau Cowrie](https://cowriescholarshipfoundation.org/)

[Gwybodaeth am Ysgoloriaeth Cowrie ym Mhrifysgol Caerdydd](https://www.cardiff.ac.uk/cy/study/undergraduate/funding/scholarships/cowrie-foundation-scholarship)

[Ffurflen Gais](https://jotforms.cardiff.ac.uk/240635081510850)